CELEX: 31998R0194
Language: da
Date: 1998-01-26 00:00:00
Title: Kommissionens forordning (EF) nr. 194/98 af 26. januar 1998 om ændring af forordning (EØF) nr. 3105/88 om gennemførelsesbestemmelser for obligatorisk destillation som omhandlet i artikel 35 og 36 i forordning (EØF) nr. 822/87

Avis juridique important

|

31998R0194

Kommissionens forordning (EF) nr. 194/98 af 26. januar 1998 om ændring af forordning (EØF) nr. 3105/88 om gennemførelsesbestemmelser for obligatorisk destillation som omhandlet i artikel 35 og 36 i forordning (EØF) nr. 822/87  

EF-Tidende nr. L 020 af 27/01/1998 s. 0019 - 0019

KOMMISSIONENS FORORDNING (EF) Nr. 194/98 af 26. januar 1998 om ændring af forordning (EØF) nr. 3105/88 om gennemførelsesbestemmelser for obligatorisk destillation som omhandlet i artikel 35 og 36 i forordning (EØF) nr. 822/87 KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 2087/97 (2), særlig artikel 36, stk. 6, ogud fra følgende betragtninger:Ved Kommissionens forordning (EØF) nr. 3105/88 (3), senest ændret ved forordning (EF) nr. 2365/95 (4), fastsattes gennemførelsesbestemmelser for den i artikel 36 i forordning (EØF) nr. 822/87 omhandlede obligatoriske destillation; denne destillation anvendes for vin, der overstiger de mængder, der normalt fremstilles; i artikel 8 i forordning (EØF) nr. 3105/88 fastsættes regler til bestemmelse af disse normalt fremstillede mængder; i visse vindyrkningsregioner, navnlig i dem, hvor vinen ligeledes er beregnet til fremstilling af vinbrændevin, har der udviklet sig en situation med øget uligevægt, som skyldes, at den samlede vinproduktion er forblevet stabil, samtidig med at der har været et fald i de traditionelle anvendelser; for at tilskynde vindyrkerne til at begrænse produktionen er det hensigtsmæssigt ved fastsættelsen af den normalt fremstillede mængde ligeledes at tage hensyn til indsats med henblik herpå i form af nedlæggelse af vinarealer; bestemmelserne i artikel 8 i nævnte forordning bør derfor ændres;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -UDSTEDT FØLGENDE FORORDNING:Artikel 1 I artikel 8, stk. 3, i forordning (EØF) nr. 3105/88 indsættes følgende afsnit:»Uanset foregående afsnit kan medlemsstaterne fra produktionsåret 1998/99 i forbindelse med vin af druer, der i klassificeringen for én og samme administrative enhed er anført både som druesorter til persning og som druesorter til fremstilling af vinbrændevin, for producenter, der fra produktionsåret 1997/98 har modtaget den i Rådets forordning (EØF) nr. 1442/88 (*) omhandlede præmie for definitiv nedlæggelse af vinarealer for en del af deres bedrifters vinareal, i de fem produktionsår, der følger efter det produktionsår, hvor rydningen fandt sted, opretholde den normalt fremstillede mængde vin på samme niveau som før rydningen.(*) EFT L 132 af 28. 5. 1988, s. 3.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 26. januar 1998.På Kommissionens vegneFranz FISCHLERMedlem af Kommissionen(1) EFT L 84 af 27. 3. 1987, s. 1.(2) EFT L 292 af 25. 10. 1997, s. 1.(3) EFT L 277 af 8. 10. 1988, s. 21.(4) EFT L 241 af 10. 10. 1995, s. 17.